Apophis

Apophis, ka Apep, Apepi, Aapep on egiptuse mütoloogias hiiglaslik maokujuline deemonlik olend, jumal Ra suurim vaenlane. Päikeselaevaga tõuseb Ra kõrgele taevasse, et seejärel laskuda horisondile ja sealt edasi allilma. Seal ründab teda Apophis kavatsusega tappa ja sellega takistada päikese tõusu. Igal ööl peab Ra Apophist võitma. Vahel kujutatakse Apophist ka krokodillina. 

Sümboliseerib pimedust, kaost, kurjust. Esindab allmaailma ja kõike, mis jääb väljapoole korrastatud maailmaruumi. Teda seostatakse veel maavärinate, kõue, tormide ja surmaga. Usutakse, et ta eksisteeris aegade algusest tumedates kaose ürgvetes. 

/allikmaterjal: worldhistory.org - Apophis; en.Wikipeia.org - Apep/

Kategooria:Vana-Egiptus